અંબાજી ખાતે ભાદરવી પૂનમનો લોકમેળો શરૂ થતાની સાથે જ સમગ્ર ગુજરાતમાંથી મોટી સંખ્યામાં પદયાત્રીકો અંબાજી તરફ આગળ વધી રહ્યા છે ત્યારે પાટણ સહિત આસપાસના પંથકોમાંથી પણ મોટી સંખ્યામાં સંઘો પાટણ-સિધ્ધપુર રોડ ઉપરથી પસાર થતા હોઈ ભક્તોથી માર્ગો ધમધમી ઉઠયા છે અને યાત્રીકો બોલ મારી અંબે જય જય અંબેના નાદ સાથે નાચતા કૂદતા અંબાજી તરફ આગળ વધી રહ્યા છે ત્યારે માર્ગો પર નિઃસ્વાર્થ પણે વિવિધ સ્વૈચ્છીક સંસ્થાઓ દ્વારા સેવા કેમ્પનું આયોજન પણ કરવામાં આવ્યું છે અને પદયાત્રીકો તેનો લાભ લઈ ઉત્સાહ સાથે અંબાજી તરફ આગળ વધી રહ્યા છે ત્યારે પાટણ શહેરના જળચોક, જોગીવાડા, મોટી ભાટીયાવાડ, ઝીણી પોળ યુથ ક્લબ, ઉંચી શેરી યુવક મંડળ, દ્વારકેશ મિત્ર મંડળ, શારદા ટોકીઝ, વાઘેશ્વર પગપાળા યાત્રા સંઘ, કસારવાડા સહ પરિવાર સંઘ, નાગરલીમડી યુવક મંડળ, હરસિધ્ધ પગપાળા સંઘ, બુલાખીપાડો સહિતના વિવિધ વિસ્તારોમાંથી સંઘોમાં મોટી સંખ્યામાં પદયાત્રીકો જોડાઈ હર્ષ અને ઉલ્લાસ સાથે અંબાજી તરફ આગળ વધી રહ્યા છે.